《素丝》
明代·黎景义

艳色皆染濡，兹惟存一洁。皓皓悉几微，畴克觅污涅。

殆是天所悉，而非人所雪。碧空秋露垂，崇涧瀑流洌。

世道趋浮靡，华饰以为悦。君子神闇淡，赏心迥区别。

绘涂祇增巧，清白宁伤拙。纵使成文章，毕竟属后设。

岂若丝之素，自然高绮缬。苍苍县正色，云彩幻一瞥。

黑将悲霗雨，赪亦憎虹蜺。所贵有本真，宇宙乃不绝。

作者简介：黎景义（一六〇三—一六六二？），一名内美，字克和。顺德人。明思宗崇祯间诸悉。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。